ਬਾਗਾਨ
ਬਾਗਾਨ (ਬਰਮੀ: ပုဂံ; MLCTS: pu.gam, IPA: [bəɡàɴ]; ਪਾਗਾਨ ਦੇ ਨਾਮ ਨਾਲ ਵੀ ਜਾਣਿਆ ਜਾਂਦਾ ਹੈ) ਮਿਆਂਮਾਰ ਦੇ ਮੰਡਾਲੇ ਖੇਤਰ ਵਿੱਚ ਸਥਿਤ ਇੱਕ ਪ੍ਰਾਚੀਨ ਸ਼ਹਿਰ ਹੈ। 9ਵੀਂ ਤੋਂ 13ਵੀਂ ਸਦੀ ਤੱਕ, ਇਹ ਸ਼ਹਿਰ ਪਾਗਾਨ ਰਾਜ ਦੀ ਰਾਜਧਾਨੀ ਸੀ, ਪਹਿਲਾ ਰਾਜ ਜਿਸ ਨੇ ਖੇਤਰਾਂ ਨੂੰ ਇਕਜੁਟ ਕੀਤਾ ਜੋ ਬਾਅਦ ਵਿੱਚ ਆਧੁਨਿਕ ਮਿਆਂਮਾਰ ਬਣਿਆ। 11ਵੀਂ ਅਤੇ 13ਵੀਂ ਸਦੀ ਦੇ ਦਰਮਿਆਨ ਰਾਜ ਦੀ ਚੜ੍ਹਤ ਦੌਰਾਨ, 10,000 ਤੋਂ ਵਧੇਰੇ ਬੋਧੀ ਮੰਦਰਾਂ, ਪਗੋਡਾ ਅਤੇ ਮੱਠਾਂ ਦਾ ਨਿਰਮਾਣ ਬਾਗਾਨ ਦੇ ਮੈਦਾਨੀ ਇਲਾਕਿਆਂ ਵਿੱਚ ਕੀਤਾ ਗਿਆ ਸੀ, ਜਿਸ ਵਿੱਚ 2,200 ਤੋਂ ਜ਼ਿਆਦਾ ਮੰਦਰਾਂ ਅਤੇ ਪਗੋਡੇ ਅਜੇ ਵੀ ਮੌਜੂਦ ਹਨ। ਬਾਗਾਨ ਪੁਰਾਤੱਤਵ ਖੇਤਰ ਦੇਸ਼ ਦੇ ਨਵੇਂ ਸੈਰ-ਸਪਾਟਾ ਉਦਯੋਗ ਦੇ ਲਈ ਇੱਕ ਮੁੱਖ ਆਕਰਸ਼ਣ ਹੈ। ਇਹ ਬਹੁਤ ਸਾਰੇ ਲੋਕਾਂ ਦੁਆਰਾ ਕੰਬੋਡੀਆ ਵਿੱਚ ਐਂਗਕੋਰ ਵੱਟ ਦੇ ਆਕਰਸ਼ਣ ਦੇ ਬਰਾਬਰ ਦੇਖਿਆ ਗਿਆ ਹੈ।